**Visoko učilište Algebra**

Na temelju članka 77. Zakona o znanstvenoj djelatnosti i o visokom obrazovanju (NN [123/03](http://www.zakon.hr/cms.htm?id=481), [198/03](http://www.zakon.hr/cms.htm?id=482), [105/04](http://www.zakon.hr/cms.htm?id=483), [174/04](http://www.zakon.hr/cms.htm?id=484), [02/07](http://www.zakon.hr/cms.htm?id=485), [46/07](http://www.zakon.hr/cms.htm?id=486), [45/09](http://www.zakon.hr/cms.htm?id=487), [63/11](http://www.zakon.hr/cms.htm?id=488), [94/13](http://www.zakon.hr/cms.htm?id=489), [139/13](http://www.zakon.hr/cms.htm?id=545), [101/14](http://www.zakon.hr/cms.htm?id=1020), [60/15](http://www.zakon.hr/cms.htm?id=10940), [131/17](https://www.zakon.hr/cms.htm?id=26217)) i članka 69. Statuta Visokog učilišta Algebra, a u skladu s odlukama Stručnog vijeća od 11.07.2019. godine te Upravnog vijeća od 12.07.2019. godine raspisuje

(za web skraćeno preambula: Visoko učilište Algebra u akademskoj godini 2019./2020. raspisuje)

# NATJEČAJ

**za upis izvanrednih studenata na specijalistički diplomski stručni studij MBA e-vođenje**

## O STUDIJU

Naziv: **Specijalistički diplomski stručni studij MBA e-vođenje**

Stečeno zvanje: **Stručni/a specijalist/specijalistica poslovne administracije** (struč. spec. oec.)

Titula: **Master of Business Administration** (M.B.A.)

Trajanje: **2 godine**, **4 semestra**

Vrijednost: **120 ECTS** bodova

## UVJETI UPISA

Pravo upisa imaju svi kandidati koji ispunjavaju sljedeće uvjete:

1. **Imaju prethodno završen neki od navedenih programa visokog obrazovanja**:
2. Preddiplomski stručni studij u području društvenih, prirodnih ili tehničkih znanosti i stekli 180 ili više ECTS bodova.
3. Preddiplomski sveučilišni studij u području društvenih, prirodnih ili tehničkih znanosti i stekli 180 ili više ECTS bodova.
4. Školovanje u trajanju kraćem od tri godine čijim završetkom se stječe viša stručna sprema (VŠS) kojim su stekli stručni naziv izjednačen s odgovarajućim stručnim nazivom stručni prvostupnik (baccalaureus) odnosno stručna prvostupnica (baccalaurea) uz naznaku struke.

Upis na studij moguć je i pristupnicima koji su već završili;

1. Specijalistički diplomski stručni studij u području društvenih, prirodnih ili tehničkih znanosti i stekli 300 ili više ECTS bodova,
2. Diplomski sveučilišni studij u području društvenih, prirodnih ili tehničkih znanosti i stekli 300 ili više ECTS bodova.
3. **Imaju tri ili više godina relevantnog radnog iskustva,**
4. **Tečno vladaju engleskim jezikom u govoru i pismu**, i
5. **Napišu i podnesu uvjerljivo motivacijsko pismo.**

Prelazak studenata s drugih specijalističkih diplomskih stručnih ili diplomskih sveučilišnih studija bit će omogućen u skladu sa Zakonom i Statutom Visokog učilišta, a razlikovnost ishoda učenja i eventualno potrebne nadoknade utvrdit će se uvidom u sadržaje nastavnih programa i prema kriterijima ECTS bodovanja.

**NASTAVA:**

Nastava se odvija vikendima, dva uzastopna vikenda mjesečno za jedan nastavni modul, s prosječno 40 školskih sati nastave, 20 školskih sati seminara i 120 školskih sati pripremnog individualnog rada po modulu. Raspored održavanja nastave za svih 18 modula utvrđuje Visoko učilište Algebra godišnjim kalendarom koji se objavljuje prije početka nastavne godine.

Standardni termini održavanja nastave:

* Petkom od 17:00 do 22:00 sati,
* Subotom od 09:00 do 18:00 sati (s pauzom za ručak od 13:00-14:00), te
* Nedjeljom od 09:00-14:00 sati.

**UPISNA KVOTA**

Visoko učilište Algebra u šk. godini 2019./2020. upisuje najviše **35** izvanrednih studenata.

**UPISNI POSTUPAK**

Upisni postupak započinje [elektroničkom on-line prijavom](https://www.algebra.hr/mba/mbaprogram/admissions/) na web stranici [Visokog učilišta Algebra](http://www.algebra.hr) odnosno [eLeadership MBA](http://www.eleadership.mba) programa. Tijekom upisnog postupka Visoko učilište Algebra provest će intervju sa svakim pristupnikom te izvršiti analizu ispunjavanja propisanih upisnih uvjeta i kriterija. Ovisno o prethodno stečenim kvalifikacijama i radnom iskustvu, pristupniku može biti predložen obavezni sadržaj pripremnog programa, a kako je definirano u Uvjetima upisa. Sadržaj pripremnog programa određuje se na kvalifikacijskom postupku uvidom u dokumente pristupnika.

\*Važna napomena:

Upisni postupak obuhvaća razgovor s pristupnikom pri čemu se provodi:

* procjena informiranosti i motiviranosti za studij te posebna dostignuća (natjecanja, projekti i slično)
* procjena funkcionalnih sposobnosti i vještina potrebnih za studij – što može biti isključujući čimbenik odnosno negativna procjena predstavlja nemogućnost upisa na navedeni studij.

**UPISNI ROK**

Upisni postupak će se odvijati u **jesenskom upisnom roku** prema slijedećem rasporedu:

* **do 01.11.2019. rok za predaju** [**elektroničke on-line prijave**](https://www.algebra.hr/mba/mbaprogram/admissions/)
* **od 01.10.2019. do 15.11.2019. upisi**

**PRIJAVE ZA UPIS**

Mogu se podnijeti tijekom čitave godine popunjavanjem obrasca za prijavu na [web stranici](http://www.racunarstvo.hr/Prijava.aspx) Visokog učilišta Algebra: <https://www.algebra.hr/mba/mbaprogram/admissions/>

**DOKUMENTACIJA POTREBNA ZA UPIS**

Za potrebe provedbe službenog postupka upisa nužno je dostaviti dokumente kako je navedeno na web stranici Visokog učilišta Algebra: https://www.algebra.hr/visoko-uciliste/upisi/dokumenti-za-upis/

**POČETAK NASTAVE**

* **29.11.2019.** započinje pripremni modul (Introduction to Leadership - MBA Requirement and Value)
* **24.01.2020.** započinje redovita nastava u prvom semestru.

**CIJENA STUDIJA**

Financijski uvjeti studiranja na specijalističkom diplomskom stručnom studij MBA e-vođenje navedeni su na web stranici programa: <https://www.algebra.hr/mba/mbaprogram/financials/>

**DODATNE INFORMACIJE**

Sve informacije zainteresirani kandidati mogu dobiti od Ivane Conjar, voditeljice eLeadership MBA poslovanja i upisa, putem adrese elektroničke pošte ivana.conjar@algebra.hr i/ili putem telefona +385 (0)1 5809-305.

\*Visoko učilište Algebra zadržava pravo izmjene i dopune podataka navedenih u ovom natječaju.